Na temelju prethodne suglasnosti Ministarstva kulture i medija, Klasa: 112-01/24-01/0041, Urbroj: 532-02-01/1-24-04 od 15. veljače 2024. godine i prethodne suglasnosti Ministarstva kulture i medija, Klasa: 112-01/24-01/0041, Urbroj: 532-02-01/1-24-06 od 1. listopada 2024. godine članka 24. Temeljnog kolektivnog ugovora za zaposlenike u javnim službama Dvor Trakošćan objavljuje

**JAVNI NATJEČAJ**

za zasnivanje radnog odnosa na radnim mjestima:

1. **Voditelj računovodstva – Voditelj ustrojstvene jedinice II. vrste**

* 1 izvršitelj (m/ž) na neodređeno vrijeme – probni rad u trajanju od 6 mjeseci
* puno radno vrijeme
* uvjeti:
  + završen kratki stručni studij ili preddiplomski stručni studij ili preddiplomski sveučilišni studij ili s njim izjednačen studij – ekonomskog smjera,
  + najmanje 2 godine radnog iskustva na računovodstvenim poslovima,
  + poznavanje najmanje jednog stranog svjetskog jezika,
  + znanje rada na računalu
  + vozačka dozvola B kategorije.

Za radno mjesto Voditelj računovodstva – Voditelj ustrojstvene jedinice II. vrste kandidati su obvezni uz **vlastoručno potpisanu prijavu** na natječaj dostaviti i:

* životopis
* dokaz o stečenoj stručnoj spremi (preslika diplome)
* dokaz o državljanstvu (preslika domovnice ili osobne iskaznice)
* podatke o ukupnom radnom stažu (ispis elektroničkog zapisa podataka HZMO-a ili potvrda o podacima evidentiranim u matičnoj evidenciji HZMO-a ne stariji od 30 dana od dana objave ovog javnog natječaja)
* dokaz o radnom iskustvu na odgovarajućim poslovima u trajanju od 2 godine (ugovor o radu, potvrda poslodavca, rješenje, izjava ili drugi dokaz iz kojega je vidljivo na kojim poslovima je kandidat/kandidatkinja radio/la)
* dokaz o poznavanju najmanje jednog stranog svjetskog jezika (preslika odgovarajuće potvrde, uvjerenja škole za strane jezike ili preslika svjedodžbe srednje škole ili preslika indeksa fakulteta ili preslika dopunske isprave o studiju, izjava i sl.)
* dokaz o poznavanju rada na računalu (preslika odgovarajuće potvrde, uvjerenja odgovarajuće škole, ili preslika svjedodžbe srednje škole, ili preslika indeksa fakulteta ili preslika dopunske isprave o studiju ili vlastoručno potpisana izjava o poznavanju rada na računalu)
* uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog javnog natječaja)
* presliku vozačke dozvole

**2. Viši Informatičar**

* 1 izvršitelj (m/ž) na neodređeno vrijeme – probni rad u trajanju od 3 mjeseca
* puno radno vrijeme
* uvjeti:
  + završen preddiplomski stručni studij ili preddiplomski sveučilišni studij ili s njim izjednačen studij – informatičkog, elektrotehničkog ili matematičkog smjera,
  + znanje rada i administracije Windows radne okoline,
  + poznavanje struktura baza podataka i programskih rješenja,
  + znanje najmanje jednog stranog svjetskog jezika.
  + vozačka dozvola B kategorije

Za radno mjesto Viši informatičar kandidati su obvezni uz **vlastoručno potpisanu prijavu** na natječaj dostaviti i:

* životopis
* dokaz o stečenoj stručnoj spremi (preslika diplome)
* dokaz o državljanstvu (preslika domovnice ili osobne iskaznice)
* dokaz o znanju rada i administracije Windows radne okoline (vlastoručno potpisana izjava ili drugi odgovarajući dokaz)
* dokaz o poznavanju struktura baza podataka i programskih rješenja (vlastoručno potpisana izjava ili drugi odgovarajući dokaz)
* podatke o ukupnom radnom stažu (ispis elektroničkog zapisa podataka HZMO-a ili potvrda o podacima evidentiranim u matičnoj evidenciji HZMO-a ne stariji od 30 dana od dana objave ovog javnog natječaja)
* dokaz o znanju najmanje jednog stranog svjetskog jezika (preslika odgovarajuće potvrde, uvjerenja škole za strane jezike ili preslika svjedodžbe srednje škole ili preslika indeksa fakulteta ili preslika dopunske isprave o studiju, izjava i sl.)
* uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog javnog natječaja)
* presliku vozačke dozvole

**3. Savjetnik za pravne poslove**

* 1 izvršitelj (m/ž) na neodređeno vrijeme – probni rad u trajanju od 6 mjeseci
* puno radno vrijeme
* uvjeti:
* završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij – pravnog smjera
* najmanje 3 godine radnog iskustva na pravnim poslovima
* certifikat za poslove provođenje postupaka javne nabave ili stjecanje istog u roku od 6 mjeseci od dana zasnivanja radnog odnosa,
* poznavanje najmanje jednog stranog svjetskog jezika;
* poznavanje rada na računalu
* vozačka dozvola B kategorije.

Za radno mjesto Savjetnik za pravne poslove kandidati su obvezni uz **vlastoručno potpisanu prijavu** na natječaj dostaviti i:

* životopis
* dokaz o stečenoj stručnoj spremi (preslika diplome)
* podatke o ukupnom radnom stažu (ispis elektroničkog zapisa podataka HZMO-a ili potvrda o podacima evidentiranim u matičnoj evidenciji HZMO-a ne stariji od 30 dana od dana objave ovog javnog natječaja)
* dokaz o radnom iskustvu na odgovarajućim poslovima u trajanju od 3 godine (ugovor o radu, potvrda poslodavca, rješenje, izjava ili drugi dokaz iz kojega je vidljivo na kojim poslovima je kandidat/kandidatkinja radio/la)
* presliku certifikata za poslove provođenja postupaka javne nabave (ako je primjenjivo)
* dokaz o državljanstvu (preslika domovnice ili osobne iskaznice)
* dokaz o poznavanju jednog stranog svjetskog jezika (preslika odgovarajuće potvrde, uvjerenja škole za strane jezike ili preslika svjedodžbe srednje škole ili preslika indeksa fakulteta ili preslika dopunske isprave o studiju, izjava i sl.)
* dokaz o poznavanju rada na računalu (preslika odgovarajuće potvrde, uvjerenja odgovarajuće škole, ili preslika svjedodžbe srednje škole, ili preslika indeksa fakulteta ili preslika dopunske isprave o studiju ili vlastoručno potpisana izjava o poznavanju rada na računalu)
* uvjerenje nadležnog suda da se protiv kandidata ne vodi kazneni postupak (ne starije od 30 dana od dana objave ovog javnog natječaja)
* presliku vozačke dozvole

Planirani početak rada za sva radna mjesta: listopad, studeni 2024.

Na natječaj se, pod jednakim uvjetima, imaju pravo javiti osobe oba spola. Pojmovi koji se koriste u ovom natječaju, a koji imaju rodni značaj, obuhvaćaju na jednak način i muški i ženski rod.

Urednom i potpunom prijavom smatra se prijava koja sadrži sve podatke i sve tražene priloge u natječaju.

Prijave se podnose u zatvorenoj omotnici, u roku od 8 (osam) dana od dana objave natječaja, isključivo osobno ili poštom preporučenom pošiljkom na adresu:

Dvor Trakošćan

Trakošćan 4,

42250 Lepoglava

s naznakom:

„ JAVNI NATJEČAJ ZA RADNO MJESTO\_\_\_\_\_\_\_\_\_\_\_\_\_\_\_\_\_“

Nepravovremene i nepotpune prijave, prijave koje nisu vlastoručno potpisane te prijave koje nisu podnesene na način određen ovim natječajem neće se uzimati u razmatranje.

Dvor Trakošćan zadržava pravo da, ukoliko ocijeni da je potrebno, provede postupak selekcije kandidata putem razgovora (intervjua) i/ili provjere radnih sposobnosti (testiranja).

Kandidati koji ispunjavaju formalne uvjete propisane javnim natječajem bit će pozvani na razgovor i/ili provjeru radnih sposobnosti.

O vremenu održavanja razgovora / provjere radnih sposobnosti kandidati/kinje će se obavijestiti putem dostavljenih e-mail adresa ili telefonski.

Ako kandidat ne pristupi razgovoru / provjeri radnih sposobnosti, smatrat će se da je povukao/la prijavu na natječaj te se u daljnjem postupku više neće smatrati kandidatom.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19 i 84/21), dokazuje to potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske na poveznici:

https://branitelji.gov.hr/UserDocsImages//NG/12%20Prosinac/Zapo%C5%A1ljavanje//

Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18, 32/20) u prijavi na natječaj dužan/a je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata („Narodne novine“, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Dokumentaciju je potrebno dostaviti u neovjerenoj preslici, a prije donošenja odluke o odabiru kandidata, odnosno sklapanja ugovora o radu, poslodavac može od izabranog kandidata tražiti dostavu ovjerenih preslika ili originala na uvid. Dostavljena dokumentacije se ne vraća.

Osobni podaci kandidata dostupni iz prijave, kao i osobni podaci dostupni iz gore navedenih priloga uz prijavu na javni natječaj, prikupljaju se i obrađuju isključivo za potrebe provedbe javnog natječaja te sukladno važećim propisima (Općoj uredbi o zaštiti osobnih podataka i Zakonu o provedbi Opće uredbe o zaštiti podataka, NN 42/18).

Prijavom na javni natječaj kandidat daje privolu na prikupljanje i obradu osobnih podataka od strane Dvora Trakošćan u svrhu odabira kandidata, kao i da se ime i prezime odabranog kandidata objavi na internetskim stranicama Dvora Trakošćan.

O rezultatima izbora kandidati će biti obaviješteni u roku od 8 dana od dana izbora.

KLASA: 112-02/24-01/6

URBROJ: 2186-13-2-02-24-2

Trakošćan, 07.10.2024.

Ravnateljica:

dr.sc. Goranka Horjan